Aragón (rijeka)
Aragón (španski: Río Aragón; baskijski: Aragon Ibaia) jest rijeka na sjeveru Španije. Lijeva je pritoka Ebra. Izvire u Astúnu (provincija Huesca), koji se nalazi u centralnim Pirenejima na 2050 m nadmorske visine. Teče jugozapadno kroz gradove Jaca i Sangüesa, te se ulijeva u Ebro u blizini grada Tudele. Dužina rijeke iznosi 195 km. Najveća pritoka Aragóna je Arga.